Naugarzanas (seniau – Jangiabadas) – miestas pačioje Tadžikistano šiaurėje, Sugdo provincijoje, prie pat Uzbekistano sienos, apie 15 km į rytus nuo Uzbekistano miesto Angreno. Miestą supa 4000 m aukščio kalnagūbriai.

Kalnuose yra retų mineralų – urano, torio, diuftito, fluorito. Sovietmečiu Naugarzano apylinkėse buvo išgaunamas fluoritas (tačiau greičiausiai ir uranas). Mieste gyveno apie 50 tūkst. gyventojų. Tačiau dėl nepublikuotų priežasčių (greičiausiai avarijos) kasykla likviduota. 8-ajame dešimtmetyje miestas buvo negyvenamas.

Žlugus SSRS, Naugarzane įkurta karinė bazė. 2000 m. per Naugarzano perėją grupė radikaliųjų islamistų bandė pasiekti Taškentą. Miesto apylinkės užminuotos, veikia centrinei valdžiai mažai atskaitingos karinės grupuotės, keliančios grėsmę aplinkinėms Uzbekistano gyvenvietėms.

Tadžikijos gyvenvietės
Miestai vaiduokliai